CELEX: C2006/237/31
Language: el
Date: 2006-09-30 00:00:00
Title: Υπόθεση F-83/06: Προσφυγή της 30ής Ιουλίου 2006 — Schell κατά Επιτροπής

30.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 237/18
            
         Προσφυγή της 30ής Ιουλίου 2006 — Schell κατά Επιτροπής
   (Υπόθεση F-83/06)
   (2006/C 237/31)
   Γλώσσα διαδικασίας: γαλλική
   Διάδικοι
   
      Προσφεύγων: Arno Schell (Βρυξέλλες, Βέλγιο) (Εκπρόσωπος: F. Frabetti, δικηγόρος)
   Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει τους καταλόγους των προαχθέντων κατά τις προαγωγές του 2004 και του 2005 υπαλλήλων, κατά το μέτρο που δεν περιλαμβάνουν το όνομα του προσφεύγοντος και, παρεμπιπτόντως, να ακυρώσει τις προπαρασκευαστικές πράξεις των εν λόγω αποφάσεων,
            
         
               —
            
            
               επικουρικώς, να ακυρώσει την απονομή μορίων προαγωγής κατά τις ως άνω προαγωγές καθόσον αφορά τον προσφεύγοντα,
            
         
               —
            
            
               να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα
   Προς στήριξη της προσφυγής του, ο προσφεύγων προβάλλει επτά λόγους ακυρώσεως που αντλούνται:
   
               —
            
            
               ο πρώτος από παράβαση του άρθρου 45 ΚΥΚ,
            
         
               —
            
            
               ο δεύτερος από παράβαση των γενικών διατάξεων εφαρμογής του άρθρου αυτού,
            
         
               —
            
            
               ο τρίτος από παραβίαση της αρχής της απαγορεύσεως των διακρίσεων,
            
         
               —
            
            
               ο τέταρτος από παράβαση του διοικητικού οδηγού «Περί αξιολογήσεως και προαγωγών των υπαλλήλων» και των οδηγών που εκδόθηκαν εν συνεχεία,
            
         
               —
            
            
               ο πέμπτος από παραβίαση της αρχής της απαγορεύσεως των αυθαιρεσιών και της αρχής της απαγορεύσεως της καταχρήσεως εξουσίας, καθώς και από την παράβαση της υποχρεώσεως αιτιολογήσεως,
            
         
               —
            
            
               ο έκτος από παραβίαση της αρχής της προστασίας της δικαιολογημένης εμπιστοσύνης και του κανόνα «patere legem quam ipse fecisti»,
            
         
               —
            
            
               ο έβδομος από παράβαση του καθήκοντος αρωγής.